Държавен вестник, бр. 10, 2026 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  10
(b)	Европейския съюз, включително, наред 
с другото, Съвета на Европейския съюз 
и Европейската комисия и всички други 
компетентни органи, институции или 
агенции на Европейския съюз. 
„Планирана дата на отпускане на средства“ 
означава датата, на която е планирано Транш 
да бъде отпуснат в съответствие с член 1.2.B, 
която ще бъде Съответен работен ден, падащ 
се най-малко 10 (десет) дни след датата на 
Предложението за отпускане на средства или 
на успешния разговор за ценообразуване в 
реално време и на или преди Крайната дата 
на разполагаемост.
„Схема“ означава проект, изпълняван по 
допустима Програма през програмния период 
2021 – 2027 г., представен от Заемополучателя 
за разглеждане от Банката (всеки наричан „ин­
вестиционна схема“) и впоследствие включен 
в Проекта съгласно Писмо за разпределяне, 
издадено от Банката, докато съответните Раз­
пределени средства от ЕИБ не бъдат преразпре­
делени или съответната сума от Неизплатения 
заем не бъде предсрочно погасена, във всеки 
случай в съответствие с настоящия Договор.
„Директива за стратегическа екологична 
оценка (ДСЕО)“ означава Директива 2001/42/
ЕО на Европейския парламент и на Съвета 
от 27 юни 2001 г. относно оценката на после­
диците на някои планове и програми върху 
околната среда.
„Обезпечение“ означава всяка ипотека, за­
лог, запор, тежест, цесия, ипотекиране или друг 
обезпечителен интерес, обезпечаващ което и да 
било задължение на което и да било лице, или 
всяко друго споразумение или договореност с 
подобен ефект.
„Социални въпроси“ означава всички или 
някое от следните:
(a)	труд и условия на труд;
(b)	здраве и безопасност при работа;
(c)	права и интереси на уязвими групи;
(d)	права и интереси на местното население;
(e)	равенство между половете;
(f)	обществено здраве, безопасност и сигур­
ност;
(g)	избягване на принудително изселване и 
облекчаване на трудностите, произтича­
щи от принудителното преселване; и
(h)	ангажиране на заинтересованите страни.
„Спред“ означава фиксирания спред (който 
е с положителна или отрицателна стойност) 
към Съответния междубанков лихвен процент, 
както е определен от Банката и съобщен на 
Заемополучателя в съответното Предложение 
за отпускане на средства или в Предложението 
за преразглеждане/преобразуване на лихвения 
процент.
„Закон за държавния бюджет“ е законът 
на Република България, с който се определя 
държавният бюджет за съответната година.
„Подфинансиране“ означава грант, субси­
дия, заем или друг финансов инструмент, чрез 
който постъпленията от Средствата от ЕИБ се 
предоставят от Заемополучателя (пряко или 
непряко) на Крайния бенефициент. 
„Документ за подфинансиране“ означава 
документ (или набор от документи, в зависи­
мост от случая), съгласно който се предоставя 
Подфинансиране (като част или не от други 
средства, в зависимост от случая) на Крайния 
бенефициент.
„Данък“ означава всеки данък, налог, такса, 
мито или друга удръжка или отбив от подобно 
естество (включително всяка неустойка или 
лихва, платима във връзка с неплащане или 
забавяне на плащането на която и да е от 
същите).
„Техническо описание“ има значението, 
дадено му в Съображение (a).
„Транш“ означава всяко отпускане на сред­
ства, извършено или което предстои да бъде 
извършено съгласно този Договор. В случай 
че не е получено Приемане на отпускането 
на средства, „Транш“ означава Транш с цено­
образуване в реално време или Транш, както 
е предложен съгласно член 1.2.B. 
„Рамкова директива за отпадъците“ озна­
чава Директива 2008/98/ЕО на Европейския 
парламент и на Съвета от 19 ноември 2008 г. 
относно отпадъците и за отмяна на определени 
директиви.
„Рамкова директива за водите“ означава 
Директива 2000/60/ЕО на Европейския пар­
ламент и на Съвета от 23 октомври 2000 г. 
за установяване на рамка за действията на 
Общността в областта на политиката за водите.
Член 1
Кредит и отпускане на средства
1.1. Сума на кредита
С този договор Банката отпуска в полза на 
Заемополучателя, а Заемополучателят приема 
кредит в размер на 250 000 000,00 евро (двеста 
и петдесет милиона евро) за финансиране на 
Проекта („Кредитът“).
1.2. Процедура за отпускане на средства
1.2.А. Траншове
Банката отпуска Кредита на до 5 (пет) 
Транша. Размерът на всеки Транш е на стой­
ност минимум 50 000 000,00 евро (петдесет 
милиона евро) или (ако е по-малко) цялото 
неусвоено салдо по Кредита.
1.2.В. Предложение за отпускане на средства
След писмено искане от Заемополучателя и 
при спазване на член 1.4.A, при условие че не 
е настъпило и продължаващо събитие, посо­
чено в член 1.6.В, Банката след получаването 
на такова искане по свое усмотрение:
(а)	изпраща на Заемополучателя в рамките 
на 5 (пет) Работни дни от получаването на 
такова искане Предложение за отпускане 
на Транш. Предложението за отпускане 
на средства включва информация, както 
е определено в Приложение С;